Държавен вестник, бр. 59, 2025 г., стр. 62

СТР.  62	
Д Ъ Р Ж А В Е Н  В Е С Т Н И К 	
БРОЙ  59
звукотехническо оборудване за подготовка 
на програми и специални прояви в Съюза.
С Решение за изпълнение (ЕС) 2025/650 от 
26 март 2025 г. ЕК измени Решение за изпъл­
нение (ЕС) 2018/1538 относно актуализирането 
на хармонизираните технически условия за 
устройствата с малък обсег на действие в 
честотните ленти 874-876 MHz и 915-921 MHz.
Устройствата с малък обсег на действие 
са основно продукти за масовия пазар и/или 
преносими продукти, които лесно могат да 
бъдат пренасяни и използвани трансгранично. 
Наличието на различия в условията за достъп 
до радиочестотния спектър може да попречи 
на тяхното свободно движение, да увеличи 
разходите за тяхното производство и да създаде 
риск от вредни взаимни радиосмущения с други 
радиоприложения и радиоуслуги вследствие 
на непозволено използване. Непрекъснато се 
появяват нови приложения за устройствата с 
малък обсег на действие поради нарастващото 
значение на тези устройства за икономиката 
и поради бързите промени в технологиите 
и обществените потребности. За тези при­
ложения се налага редовно актуализиране 
на хармонизираните технически условия за 
използването на радиочестотния спектър.
Комисията за регулиране на съобщенията 
ще продължи да предприема действия по опре­
деляне на хармонизирани технически условия 
за използване на радиочестотен спектър за 
радиосъоръжения с малък обсег на действие.
7. Световни конференции по радиосъоб­
щения
През 2023 г. експерти на Комисията за 
регулиране на съобщенията взеха участие в 
изготвянето на официалната позиция на Репуб­
лика България по точките от дневния ред на 
Световната конференция по радиосъобщения 
през 2023 г. (WRC-23) съобразно компетенции­
те на Комисията. Въз основа на извършения 
анализ на Общоевропейските предложения 
(ЕСР), предварителните позиции на евро­
пейската регионална група, Европейската 
конференция по пощи и далекосъобщения 
(СЕРТ) и проучванията на Международния 
съюз по далекосъобщения (МСД) беше изгот­
вено становище по точките от дневния ред на 
WRC-23 относно възможностите за прилагане 
на предложените опции за решаване на въп­
росите, които ще се разглеждат в зависимост 
от националните особености на Република 
България. На WRC-23 бяха определени съот­
ветните регулаторни условия за използването 
на радиочестотния спектър за международни 
мобилни телекомуникации (IMT). За Регион 
1, който включва и нашата държава, обхват 
6 GHz е определен за IMT при условие, че се 
осигурява защита на съществуващи мрежи. 
След определянето на съответните условия 
този обхват ще има възможност да се ползва 
и за системи за безжичен достъп, включи­
телно местни радиомрежи (WAS/RLANs). 
Изменени бяха и условията за използване 
на радиочестотен спектър за космически 
изследвания, което ще допринесе за разви­
тието на науката и технологиите в световен 
мащаб. Беше определен и допълнителен ра­
диочестотен спектър и условия за неговото 
използване за радиослужба изследване на 
Земята спътниково за предаване на данни за 
състоянието на околната среда. Определени 
бяха и допълнителни радиочестотни ленти 
и условия за тяхното използване за земни 
станции в движение, свързващи се с геос­
тационарни и негеостационарни спътникови 
системи. Изменени бяха редица процедурни 
и технически условия за използването на 
радиочестотен спектър от геостационарни 
и негеостационарни спътникови системи с 
оглед ефективно и оптимално използване на 
ограничените ресурси. Приети бяха изменения 
на разпоредби в Радиорегламента, на същест­
вуващи резолюции и препоръки, касаещи 
управлението на радиочестотния спектър.
След приемането на Националния план за 
разпределение на радиочестотния спектър при 
необходимост ще бъдат предприети действия 
по изменение на правилата за използване на 
радиочестотния спектър с цел осигуряване 
на условия за навлизане на пазара на нови 
технологии и услуги в интерес на потребители 
и въвеждане на решенията на WRC-23.
Освен промени в Радиорегламента на МСД, 
приемане на нови и изменение на съществуващи 
резолюции, препоръки, доклади и др. основните 
въпроси, предвидени за обсъждане и разглеж­
дане на следващата Световна конференция 
WRC-27, които са от значение за политиката 
при управление на радиочестотния спектър, 
определен за граждански нужди, са следните:
Точка 1.1 – обсъждане на техническите 
и експлоатационни условия за използване 
на радиочестотни ленти 47.2-50.2 GHz и 
50.4-51.4 GHz (Земя-космос) или части от 
тях от въздушни и морски земни станции в 
движение, разположени на борда на възду­
хоплавателни средства и плавателни съдове, 
които се свързват с космически станции 
в неподвижна спътникова радиослужба, и 
разработване на регулаторни мерки, според 
случая, за улесняване ползването на ленти 
47.2-50.2 GHz и 50.4-51.4 GHz (Земя-космос) 
или части от тях от въздушни и морски земни 
станции в движение, разположени на борда 
на въздухоплавателни средства и плавателни 
съдове, които се свързват с геостационарни 
и негеостационарни космически станции 
в неподвижна спътникова радиослужба, в 
съответствие с Резолюция 173 (Rev.WRC-23);
Точка 1.2 – обсъждане на възможни про­
мени на условията за споделяне в радиочес­
тотна лента 13.75-14 GHz, за да се разреши 
използването на земни станции от неподвижна